Foto : Sputnik / Vladislav Vodnev Qozog‘istonning Olmaota viloyatida yengil mashinaning yuk mashinasi bilan to‘qnashuvi oqibatida 5 kishi halok bo‘ldi, 3 kishi shifoxonaga yetkazildi. Ma’lum qilinishicha, avtohalokat Olmaota-Bishkek avtomobil yo‘lining 84-kilometrida ertalab yuz bergan. Unda 29 yoshli ayol tomonidan boshqarilgan Mazda-626 avtomobili Shacman yuk mashinasiga urilgan. Oqibatda yengil avtomobil haydovchisi va avtomobildagi 4 yo‘lovchi voqea joyida olingan jarohatlardan halok bo‘lgan. Avtohalokat sabablari aniqlashtirilmoqda.